Forslag om å utvikle kombinasjonsstudier i juss og økonomi på masternivå ved UiO –diskusjonssak bedt fremmet for PMR via 5. års studieansvarlig Katrine Broch Hauge

Endre Stavang, 31/8 2020

UiO JUS er sterke på tverrfaglighet, men også hos oss eksisterer barrierer mot nyttig og fruktbar tverrfaglighet. UiO Økonomisk Institutt (ØI) er nå på tilbudssiden og antyder at de kan tenke seg å utvikle økonomi-baserte kurs rettet mot masterstudenter på JUS.

*Ett mulig mål:*

Studenter som tar rettsøkonomi semi-obligatorisk kunne da tilbys et knippe kurs med kombinert juridisk-økonomisk innhold, som dels gis på JUS, og dels gis på ØI. Hvis slike knipper kombineres med en Masteravhandling i rettsvitenskap med økonomisk eller rettsøkonomisk preg/innslag, kunne UiO JUS og ØI samarbeide om å sertifisere (honorere) at slike studenter har gjennomgått spesialisering i juss og økonomi gjennom kombinasjonsstudier på masternivå. Formålet kunne være å invitere flinke studenter til å overprestere ift de ordinære krav til tverrfaglige evner og forståelse, og å gi dem en utmerkelse for dette. Ikke som et masseprodukt, men for de flinke få, som kan fremstå som rollemodeller og foregangsstudenter.

Dette kunne kanskje bli slik, for tre tenkte studenter, der 1-6 er 10 ECTS, mens 7 er 30 ECTS, og vil således være en modell for de siste tre semestrene på studiet. Det hele kan gjennomføres innenfor dagens studieordning. Opplegget slik det er skissert per nå nedenfor vil heller ikke kreve noen nye valgfag: ​

**Eksempel 1 -- Forvaltningsjuristen**

1. Obl. jur. metode & etikk

2. Obl. Rettsøkonomi

3. Lovgivningslære (v/Nordrum)

4. Offentlig økonomi (v/Nyborg/ØI)

5. Miljøøkonomi (v/Nyborg/ØI)

6. Empiriske Rettsstudier (v/Langford eller ØI)

7. Masteroppgave som analyserer forskriftsbasert regulering av et felt eller sektor

**Eksempel 2 --Advokat 1 (transaksjoner)**

1. Obl. jur. metode & etikk

2. Obl. Rettsøkonomi

3. Forhandlinger (v/Blandhol eller ØI)

4. Konkurranserett (v/Hjelmeng)

5. Arbeidsrett (Mulder/Hotvedt)

6. Selskapsrett (Christoffersen/ Sjåfjell)

7. Masteroppgave i samarbeid med bedrift eller advokatkontor

**Eksempel 3 -- Advokat 2 (prosedyre)**

1. Obl. jur. metode & etikk

2. Obl. Rettsøkonomi​

3. Ett jur. valfag som prosederes hyppig

4-6. Tre økonomiske kurs på IØ i "forensic economics" (v/Mehlum, Thorvik & Riis/Moen?)

7. Masteroppgave "under" en prosedyreadvokat

Nevnte fagansvarlige lærere ved juridisk fakultet i oversikten er orientert om at saken blir lagt fram for PMR. Faglærere fra ØI er spilt inn via Mehlum, og antas positive til et slikt samarbeid.

Forslaget fremmes for å styrke det UiO 2030-strategiske målet om tverrfaglighet, og for å lodde stemningen om det er administrativ velvilje tilstede for å legge forholdene til rette for slike typer kombinasjonsstudier.

Skulle det være tilfellet, vil dette kunne ha overføringsverdi også til filosofi, historie og sosiologi, og dermed spille sammen med andre fagmiljø her ved juridisk fakultet. På veien mot et slikt mål bes studiedekan/administrasjon først å om å fjerne barriere mellom fakultetene slik at våre studenter så snart som mulig kan starte å ta valgfag ved ØI og vice versa.